recursal/SuperWikiNEXT-32B huggingface dataset:
Dvije točke *P* i *Q*, te njihovi radijvektori (označeni kao {\displaystyle \scriptstyle {\vec {r}}\_{P}} i {\displaystyle \scriptstyle {\vec {r}}\_{Q}}).
**Položaj** (takođe **vektor položaja**, **radijus-vektor**, **radijvektor** ili **provodnica**) je vektor {\displaystyle {\vec {r}}} kojemu je početak u nekoj nepomičnoj zadanoj točki *O*, obično ishodištu nekoga koordinatnog sustava, a vrh u promatranoj točki *P*. Uz nepomični pol svaka je točka određena svojim radijvektorom, pa se piše *P(r)*. Ako je pol u ishodištu Kartezijeva sustava, koordinate radijvektora neke točke upravo su Kartezijeve koordinate te točke.

Primjena
--------

### Trajektorija

Ukoliko se vektor položaja {\displaystyle {\boldsymbol {\vec {r}}}} materijalne tačke menja tokom vremena, to znači da dolazi do promene položaja, a tada vektor položaja svojim vrhom opisuje trajektoriju (putanju) tačke. Matematički izražena, zavisnost vektora položaja od vremena naziva se parametarskom jednačinom trajektorije:

{\displaystyle {\vec {r}}={\vec {r}}\left(t\right),}
gde je {\displaystyle t} vremenski trenutak za koji se traži vektor položaja. Ova jednačina u stvari predstavlja parametraski zadatu jednačinu krive koju tačka opisuje tokom svog kretanja i opštu jednačinu kretanja.

U Dekartovim koordinatama, vektor položaja se može zapisati preko projekcija po osama ,  i :

{\displaystyle {\vec {r}}=r\_{x}{\hat {x}}+r\_{y}{\hat {y}}+r\_{z}{\hat {z}}}
### Brzina i ubrzanje

Brzina se definiše kao promena vektora položaja u infinitezimalnom vremenu:

{\displaystyle {\vec {v}}={\frac {d{\vec {r}}}{dt}}}

Ubrzanje se definiše kao promena vektora položaja u infinitezimalnom vremenu:

{\displaystyle {\vec {a}}={\frac {d{\vec {v}}}{dt}}={\frac {d^{2}{\vec {r}}}{dt^{2}}}}

### Drugi Keplerov zakon

*Glavni članak: Drugi Keplerov zakon*
Radijvektor (provodnica) Sunce-planet opisuje u jednakim vremenskim razmacima jednake površine (plava površina). Zelena strelica prikazuje brzinu (vektor brzine). Ljubičasta strelica usmjerena prema Suncu prikazuje ubrzanje (ostale dvije ljubičaste strelice su komponente ubrzanja, jedna okomita i druga paralelna (normalna) s brzinom.
Drugi Keplerov zakon glasi:

|  |
| --- |
| Radijvektor (provodnica) Sunce-planet opisuje u jednakim vremenskim razmacima jednake površine. |

Na prikazanoj slici {\displaystyle dv} je priraštaj kuta {\displaystyle v} koji odgovara kratkom intervalu {\displaystyle dt}. Za to vrijeme radijvektor prebriše površinu:

{\displaystyle dp={\frac {r^{2}\pi }{2\pi }}dv={\frac {1}{2}}r^{2}dv}
({\displaystyle v} u radijanima), jer, s obzirom na to da je priraštaj {\displaystyle dv} vrlo malen, može se površina isječka elipse smatrati površinom isječka kruga s polumjerom {\displaystyle r}. Tako proizlazi:

{\displaystyle {\frac {dp}{dt}}={\frac {1}{2}}r^{2}{\frac {dv}{dt}}}
{\displaystyle {\frac {dp}{dt}}} naziva se  površinskom brzinom. Prema drugom Keplerovu zakonu ta je brzina konstantna:

{\displaystyle r^{2}{\frac {dv}{dt}}=C}
i to je matematički izraz drugoga Keplerova zakona.

Izvori
------

1. ↑  **radijvektor ili radijusvektor**,  "Hrvatska enciklopedija", Leksikografski zavod Miroslav Krleža, www.enciklopedija.hr, 2015.
**10 Downing Street** je ime službene rezidencije premijera Vlade Ujedinjenog Kraljevstva, koja se nalazi u istoimenoj londonskoj ulici u Boroughu City of Westminster.

Historija
---------

Ulicu Downing izgradio je znani spletkaroš i prevrtljivac iz engleskog građanskog rata - *George Downing*, bliski suradnik Olivera Cromwella i njegov šef sigurnosti. Kad je Cromwell umro 1658, Downing je shvatio da je došao kraj lagodnom životu, i ponudio svoje usluge dojučerašnjim neprijateljima i novom monarhu Charlesu II. Charlesu baš nije bilo drago uzeti u službu neprijatelja svog ubijenog oca - ali mu je bio potreban netko upućen u zakulisne parlamentarne igre, pa ga je uzeo.

Downing je brzo napredovao i stekao veliko bogatstvo, koje je htio brzo oploditi pa je pokupovao terene oko Palače Whitehall s namjerom da ih preproda. 
Zbog tog je duž ulice Downing sagradio niz jednostavanih kuća koje se protežu sve do Park St. James .

Orginalna kuća na broju 10, sastojala se zapravo od tri objekta, dvokatne kuće za stanovanje duž ulice, štale za konje i kuće za smještaj kočije i posluge oko unutrašnjeg dvorišta.

Prvi premijer koji je živio u kući na broju 10 bio je Robert Walpole - 1735. Kralj mu je ponudio cijelu kuću na poklon, ali je Walpole to odbio, predloživši da to ostane objekt za funkcionere.

Ipak sljedeća dva premijera nisu se htjela useliti u kuću na broju 10, već su nastavili živjeti u svojim starim domovima. Takvo stanje potrajalo je do 1763. kad se Lord North uselio u ponuđenu mu rezidenciju. Odtad je većina britanskih premijera svoj mandat provela, živjevši na toj adresi.

Izvori
------

1. 1 2 3 4 5 6  „*Downing Street*" (engleski). London Drum. Pristupljeno 31. 01. 2017.

Vanjske veze
------------

***10 Downing Street*** na Wikimedijinoj ostavi

* *Downing Street* (`en`)
**Nizozemska priznaje boje** (niz. *Nederland Bekent Kleur*, akr. **NBK**) je nizozemska organizacija čija je misija borba protiv svih oblika rasizma, ksenofobije, diskriminacije, antisemitizma i islamofobije, odnosno promoviranje multikulturalnog društva. Počeci organizacije sežu u rane 1990-e kada je došlo do naglog porasta ultradesničarskog nasilja po Nizozemskoj i susjednoj Njemačkoj. Dana 21. marta 1992. godine, na UN-ov dan eliminacije rasne diskriminacije, utemeljen je "Komitet 21. marta" koji je organizirao prosvjed protiv rasizma i uspješno okupio između 300 i 500 ljudi. Sljedeće godine na isti datum u Amsterdamu se skupila masa od 50.000 do 100.000 prosvjednika, što je organizatore (René Danen i Abdou Menebhi) nagnalo da osnuju *Nederland Bekent Kleur*. Udruga je vremenom počela organizirati i marševe na obljetnicu Kristalne noći, a kasnije se istaknula i angažmanom protiv anti-islamskih političara poput Pima Fortuyna i Geerta Wildersa. Glavni ured NBK-a nalazi se u Amsterdamu.

Vanjske veze
------------

* (`nl`) Nederland Bekent Kleur
**Nunić** je naselje u sastavu Općine Kistanje, u Šibensko-kninskoj županiji. Nalazi se oko 8,5 kilometara sjeverozapadno od Kistanja i 147 kilometara od Trsta. Poznat po naftnim busotinama na cavcu, stara okna rudnika iz vremena Habsburske Monarhije koju je licno otvori Franc I Fernindad, zgrada Osnovne skole-remek delo K&K arhitekture, najsuvremenijem pomorskom muzeju na Jadranu i najstarijem naselju neandertalaca na Barbusi i Vajdusi.
Poznate licnosti su Son Koneri, Kamber, Simac,Kuzman Tamurnovic,Devis Susa, Bosko Kotur, Dusan-Dujo Susa, Mirko Susa-Cicko.

Stanovništvo
------------

Jedno je od naselja u Bukovici koje je 1991. imalo značajniji udio Hrvata. Prema popisu iz 2011. naselje je imalo 110 stanovnika.

  

***Kretanje broja stanovnika od 1857. do 2011.***

Znamenitosti
------------

* crkva svetog Antuna Padovanskog

Naselje neandertalskog covika Barbusa i Vajdusa

Izvori
------

1. ↑  Popis stanovništva u Hrvatskoj 2011. www.dzs.hr
2. ↑  Naselja i stanovništvo Republike Hrvatske 1857.-2001. www.dzs.hr

  


*Ovaj nedovršeni članak o **naselju** u Hrvatskoj:* **Nunić** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Općine Kistanje |
| --- |
| Biovičino Selo • Đevrske • Gošić • Ivoševci • Kakanj • Kistanje • Kolašac • Krnjeuve • Modrino Selo • Nunić • Parčić • Smrdelje • Varivode • Zečevo |


|  |  |
| --- | --- |
|  | ***Portal Hrvatska***  |
**Sem**, **Sim** ili **Šem** (hebrejski: **שֵׁם**, moderni: *Šem* tiberijski: *Šēm*; grčki: **Σημ**, *Sēm*; arapski: ; Giz: *Sham*; "ugled; blagostanje; ime") bio je jedan od sinova Noe u biblijskoj tradiciji. Najčešće se opisuje kao najstariji sin, iako ga neke tradicije navode kao drugog sina.

Djeca Sema su bili Elam, Ašur, Aram, Arpahšad i Lud, kao i kćeri. Abraham, patrijarh Hebreja, bio jedan od Arpahšadovih potomaka.

Sem se tradicionalno smatra praocem nekoliko naroda Bliskog Istoka koji potječu od njegovih sinova - Elamiti, Asirci, Hebreji, Arapi), Lidijci i Sirijci). 

Od Sema dolazi izrazi semitski narodi i semitski jezici.

Vanjski linkovi
---------------

* Table of Nations

* GENEALOGY OF MANKIND from Adam to Japheth, Shem, and Ham: click


|  |  |  |  |
| --- | --- | --- | --- |
| 

|  |  |  |
| --- | --- | --- |
|   | **Genealogija po Hebrejskoj bibliji od Adama do Davida** |  p • r • u  |

 |
| **Od Stvaranja do Poplave** | Adam | Set | Enop | Kenan | Mahalalel | Jared | Henoh | Metušelah | Lameh | Noa | Sem |
| **Porijeklo Patrijarha** | Arpahšad | Šelah | Eber | Peleg | Reu | Seruh | Nahor | Terah | Abraham | Isak | Jakov |
| **Od Nacije do Kraljevstva** | Juda | Farez | Hezron | Aram | Amminadab | Nahpon | Salmon | Boaz | Obed | Jesej | David |



***Sem*** na Wikimedijinoj ostavi
**Semafor** u računarstvu označava objekat koji kontroliše pristup određenim resursima, tako što oslikava stanje raspoloživosti resursa, obično jednom celobrojnom vrednošću. Ovaj koncept se najčešće koristi u programiranju kada postoji više procesa ili niti koje koriste iste resurse, radi sinhronizacije.

Semafor je nenegativna celobrojna promenljiva nad kojom se, osim inicijalizacije, mogu izvršiti sledeće operacije:

* operacija zahtevanja jedinice resursa. Ukoliko su resursi smesta dostupni, odnosno ako je vrednost semafora veća od nule, operacija se momentalno okončava i vrednost semafora se umanjuje za 1, da bi oslikala da je jedna više jedinica resursa zauzeta. Ukoliko je vrednost semafora jednaka nuli, to znači da nijedna jedinica resursa nije raspoloživa u tom trenutku te sledi faza čekanja, tj. blokiranja. Kada resursi postanu raspoloživi, tj. kada vrednost semafora postane veća od nule, tada se ona automatski umanjuje za 1 i proces blokiranja se završava.
* operacija signaliziranja semaforu da dati proces oslobađa jedinicu resursa. Vrednost semafora se povećava za 1, i bilo koji proces koji je bio u stanju čekanja prestaje sa čekanjem i dobija jedinicu resursa.

Semafori mogu imati vrednost 0 ili 1 (resursi nisu raspoloživi ili resursi jesu raspoloživi), ali mogu imati i vrednosti 0, 1, 2, ... (resursi nisu raspoloživi ili toliko-i-toliko jedinica resursa jeste raspoloživo).

Semafori mogu biti implementirani na nivou samog operativnog sistema (kao što je slučaj sa SVR4 semaforima iz skupa objekata za podršku međuprocesne komunikacije), na nivou određene platforme (kao što je slučaj sa muteksima u raznim bibliotekama za rad sa nitima, npr. Posiks), ali mogu biti i transparentni i korišćeni putem određenih ključnih reči kao što je to slučaj sa Javinom ključnom rečju `synchronized` kojom se obezbeđuje sinhronizovan pristup resursima objekta neke klase.
Slobodni parovi hidroksida
U hemiji, **slobodni par** je par valentnih elektrona bez hemijske veze, To su elektroni koje atom ne deli sa drugim atomima. Oni su locirani na spoljašnjem elektronskom sloju atoma, tako da su slobodni parovi podskup molekulskih valentnih elektrona. Oni se mogu identifikovati pregledom spoljašnjeg energijskog nivoa atoma. Slobodni elektronski parovi se sastoje od parova elektrona za razliku od pojedinačnih elektrona, koji se javljaju u nepopunjenim atomskim orbitalama. Ukupni broj valentnih elektrona jedinjenja je zbir broja slobodnih parova i broja vezujućih elektrona.

Primeri
-------

Slobodni parovi amonijaka (A), vode (B) i hlorovodonične kiseline (C)
*Jedan* slobodni pare se može naći na atomima azotnih grupa kao što je azot u amonijaku, a *dva* slobodna para se mogu naći na atomima u halkogenih grupa kao što je kiseonik u vodi. Halogeni mogu da imaju *tri* slobodna para, npr. u hlorovodoničnoj kiselini.

U jednostavnoj elektronskoj teoriji valence atom kiseonika u vodi je sp3 hibridizovan sa slobodnim parovima u sp3 orbitalama. Ugao H–O–H veze je 104.5°, što je manje od 109° za pravilni tetraedarski ugao. To se može objasniti repulzivnim interakcijama između slobodnih parova.

Vidi još
--------

* Kompleksno jedinjenje
**Neka** (perz. نکا) je grad u pokrajini Mazandaran na sjeveru Irana. Geografski je smješten na sjevernom podnožju masiva Alborz odnosno u dolini rijeke Rud-e Neke, oko 20 km južno od obale Kaspijskog mora. Od pokrajinskog sjedišta Sarija udaljen je 20 km istočno, a od Behšahera 20 km zapadno. Okolicom grada prevladava umjerena kaspijska klima (Csa) s godišnjom količinom padalina od oko 1500 mm. Ekonomija Neke temelji se pretežito na industriji: jugoistočno od grada nalazi se velika cementara tvrtke *Mazandaran Cement*, a gravitiraju mu i Termoelektrana Neka (Šahid Salimi) (najveća u državi), SADRA-ino brodogradilište i Amirabadska luka koji se nalaze na kaspijskoj obali. Godine 2007. najavljen je projekt izgradnje naftovoda od Neke do Džaska u Hormuzganu. Međugradska državna cesta 22 povezuje Neku s Rostamkolom, Behšaherom i Gorganom na istoku odnosno Sarijem na zapadu, a lokalne ceste spajaju ga i s industrijskim područjima na sjeveru odnosno ruralnim naseljima na planinskom jugu. Usporedno s cestom 22 proteže se i željeznička pruga čija se stanica nalazi na sjeveru grada, a 5,0 km zapadno nalazi se aerodrom Dašt-e Naz. Prema popisu stanovništva iz 2006. godine u Neki je živjelo 46.152 ljudi.

Veze
----

* Mazandaran

Izvori
------

1. ↑  (`en`) Floor, Willem M.; Hourcade, Bernard; Balland, Daniel (15. 12. 1988.). *Barq*. Encyclopædia Iranica. New York: Columbia University.
2. ↑  (`en`) Press TV (28. 8. 2007.). *Iran to build Caspian-Oman oil pipeline*. Tehran: Press TV. Arhivirano iz originala na datum 2016-03-10. Pristupljeno 2013-10-14.

Vanjske veze
------------

* (`fa`) Službene stranice grada Neke
**Boeing KC-135 Stratotanker** (*strateški tanker*) je konstruiran po narudžbi USAF od 5. oktobra 1954 godine za 29 komada KC-135A, tri mjeseca poslije leta prototipa *367-80*. Kao oznaka firme za civilnu varijantu (transporter) se koristi *717*.

Ovaj avion je paralelno konstruisan sa civilnom verzijom *707*. Zbog povećanja težine krila su za 35° povučena unazad i montirane su 4 mlazne turbine Pratt & Whitney JT3D-7 (bivši J57). Protok goriva u druge avione se omogućava preko teleskopske cijevi koja se do dvije trećine nalazi u unutrašnjosti KC-135. KC-135 je jedna od osnova američkih zračnih snaga pri operacijama izvan teritorija USA. Koristi se kao nosač goriva i u drugim zemljama kao što su Turska, Francuska i Singapur.

Tehnički podaci (Boeing KC-135A)
--------------------------------

| Podaci | Jedinice |
| --- | --- |
| Godina produkcije | 1954-1965 |
| Firma | Boeing |
| Raspon krila | 44,42 m |
| Dužina | 46,61 m |
| Visina | 12,93 m |
| Površina krila | 283,35 m² |
| Težina (prazan) | 66.400 kg |
| Mogući tovar | - |
| Težina (maksimalna pri startu) | 151.320 kg |
| Putnici | - |
| Posada | 5 |
| Brzina | 1009 km/h |
| Visina leta | 11.890 m |
| Dužina leta | 9.262 km ili 6 sati |
| Pogon | 4x Pratt & Whitney JT3D-7 |
| Snaga | 4x 8.620 kp |
| Naoružanje | - |

Linkovi
-------

* Službena stranica

***Boeing KC-135*** na Wikimedijinoj ostavi
Nasipi duž nizozemske obale
**Nasip** predstavlja građevinu ili dio građevine koji je izgrađen izgrađeni od zemljanog materijala iznad prirodnoga terena. Nasip može biti brana, nasip za zaštitu od poplava, obalni nasip plovnoga, odvodnog ili drugih kanala, donji ustroj ceste ili željezničke pruge i sl. Obično je izduženog oblika u pogledu odozgo, a trapeznoga oblika u poprečnome presjeku. Nasip se izgrađuje nasipavanjem, ravnanjem i zbijanjem zemljanog materijala u horizontalnim slojevima po punoj širini, a debljina slojeva ovisi o vrsti materijala i namjeni nasipa. Nasip za prometnice gradi se tako da njegovo slijeganje tokom korištenja bude što manje, gornja ploha stabilna, a nosivost dovoljna za predviđeno opterećenje. Kod hidrotehničkih nasipa nastoji se ostvariti što manja vodopropusnost, stabilan pokos uz vodu, te otpornost na eroziju. Prve vrste ovih nasipa izgrađene su već 3000. pne. na području Egipta u dolini rijeke Nil. Također, i stanovnici Mezopotamije kao i stanovnici drevne Kine bili su upoznati s ovim sustavom zaštite. Nasipi za obranu od poplave razlikuju se prema svojoj užoj namjeni: glavni nasip brani neko područje od velikih voda; ljetni (zečji) nasip privremeno zaštićuje od nadolazećih velikih voda; obuhvatni nasip zaštićuje pojedina naselja i dobra; priključni nasip povezuje glavne nasipe s visokim terenom; usporni nasip prati uspor voda u koritima pritoka; transverzalni ili demarkacijski nasip dijeli obranjeno područje u melioracijske kasete, a u slučaju prodora vode kroz glavne nasipe ograničuje poplavu; separacijski nasip odvaja struje pojedinih vodnih tokova; pristupni nasip omogućuje pristup glavnim nasipima. Vršni dio (kruna) nasipa za zaštitu od poplava projektira se na višoj razini od najviše očekivane razine vode.

Izvori
------

1. ↑  Zečji nasip Arhivirano 2014-03-22 na Wayback Machine-u, objavljeno 21. 9. 2010. pristupljeno (22. 3. 2014.)

Vanjske veze
------------

|  |  |
| --- | --- |
|  | U Wikimedijinoj ostavi ima još materijala vezanih za: **Nasip** |
|  | Potražite izraz ***nasip*** u W(j)ečniku, slobodnom rječniku. |
**Woking** je distikt sa statusom borougha od 100,600 stanovnika na jugoistoku Engleske u Grofoviji Surrey.

Geografske karakteristike
-------------------------

Woking se prostire na sjeverozapadu Grofovije Surrey, udaljen oko 40 km jugozapadno od Londona. Jedini urbani centar ujedno je i administrativni centar distikta to je grad Woking.

Razvio se kao stambeno predgrađe nakon dolaska željeznice iz Londona 1838.

U Engleskoj je poznat po džamiji Šah Jahan, iz 1889. koja je sjedište britanske islamske zajednice i po krematoriju, koji je u vrijeme kad je podignut 1885. bio prvi u zemlji.

Woking ima nešto pogona lake industrije i puno trgovačkih centara.

Historija
---------

Woking je osnovan još 1895. nakon usvajanja zakona o lokalnoj samoupravi 1894. kao urbani distrikt. Današnji Borough Woking formiran je 1. aprila 1974. nakon administrativne reforme zemlje, unutar postojećih granica dotadašnjeg distrikta.

Izvori
------

1. ↑  „United Kingdom: Administrative Division" (engleski). City population. Pristupljeno 20. 03. 2017.
2. 1 2  „Surrey Population Projection" (engleski). Surrey. Pristupljeno 18. 03. 2017.
3. 1 2 3  „*Woking*" (engleski). Encyclopædia Britannica. Pristupljeno 20. 03. 2017.

Vanjske veze
------------

***Borough Woking*** na Wikimedijinoj ostavi

* Woking Borough Council (`en`)

| * p
* r
* u
Distrikti Grofovije Surrey |
| --- |
| Distrikti | Elmbridge · Epsom and Ewell · Guildford · Mole Valley · Reigate and Banstead · Runnymede · Spelthorne · Surrey Heath · Tandridge · Waverley · Woking |  |
**Borja** (1077 m) je planina u centralnoj Bosni, (Bosna i Hercegovina), između Teslića i Maslovara. Pruža se u pravcu jugoistok – sjeverozapad, a od Uzlomca je dijeli prijevoj Solila, kojim prolazi magistralna cesta M-4 (Banjaluka – Matuzići – Doboj, koja izlazi na M-17 (budući koridor Vc). Glavnina ove planine je u općinama Teslić i Kotor-Varoš.

Vrhovi lanca Očauš – Borja – Uzlomac su vododijelnica slivova Bosne i Vrbasa.

Borja je prekrivena gustim crnogorično-listopadnim šumskim sastojinama, Od crnogoričnih vrsta dominiraju bijeli i crni bor, po čemu je i imenovana. Obiluje izvorima, potocima i rijekama, a najpoznatiji izvor su Hajdučke vode pored koga se nalazi i istoimeni sportsko-rekreativni centar. Bogata je i raznim rudama, od kojih je u ekspoataciji bio samo ugljenokop, koji je otvoren još u doba austro-ugarske vladavine (1916.). Zatvoren je pedesetih godina prošlog vijeka.

Pogled na Runjavicu, najvišu točku na planini Borja, sa visoravni Solila

Literatura
----------

1. ↑  Vojnogeografski institut, Izd. (1955): Prnjavor (List karte 1:100.000, Izohipse na 20 m). Vojnogeografski institut, Beograd.
2. ↑  Spahić M. et al. (2000): Bosna i Hercegovina (1:250.000). Izdavačko preduzeće „Sejtarija", Sarajevo.
3. ↑  kartabih
4. ↑  Mučibabić B. Ur. (1998): Geografski atlas Bosne i Hercegovine. Geodetski zavod BiH, Sarajevo.
5. ↑  Petrić N. Ur. (1985): Opštine Kotor-Varoš i Skender-Vakuf u NOB-u 1941-1945. Radnički univerzitet „Đuro Pucar Stari", Kotor Varoš.

Također vidi
------------

* Teslić
* Kotor-Varoš
* Maslovare
* Obodnik
* Vrbanja
**An-Nasir ibn Alnas** (? - 1088) bio je peti vladar Hamadidske dinastije u današnjem Alžiru, koji je vladao od 1062. do smrti.

An-Nasir je na prijestolje došao atentatom kojim je ubijen njegov prethodnik Buluggin ibn Muhammad (vl. 1055–1062). Vladavinu mu je obilježilo nastojanje da iskoristi slabost dinastije Zirida u susjednoj Ifrikiji (Tunis), izazvano invazijom beduinskog plemena Banu Hilal 1050-ih. Zahvalujući tome je An-Nasir uspio proširiti uticaj svoje dinastije na Magreb. U Tunisu su postavljeni hamadidski vazali, a pod njegovu vlast je došao i Kairouan. Na sjeveru Sahare je 1077. iz Sandrate istjerao ibadije. Na obali Mediterana je od grada Bejaia napravio drugu prijestolnicu, koja je značajno prosperirala od pomorske trgovine; An-Nasir je bio prvi vladar koji je u njegovu izgradnju angažirao italijanske majstore. S druge strane, An Nasir, koji je Banu Hilale koristio kao najamnike protiv marokanskih Almoravida, nije bio u stanju njih držati pod kontrolom, što će na duži rok dovesti do propasti države. Naslijedio ga je sin Al-Mansur ibn an-Nasir.

  


|  |  |  |
| --- | --- | --- |
| Prethodi:**Buluggin ibn Muhammad** | **hamadidski vladar**1062–1088 | Slijedi:**Al-Mansur ibn an-Nasir** |
Naska linije
**Naska linije** su ogromni geoglifi na Naska-visoravni blizu istoimenog grada Naska u Peruu. Naskanske linije se prostiru na prostoru od 500 kvadratnih kilometara. Neke imaju dužinu do 20 km, postoje u obliku trougla, kao i figura, na primer ljudi, majmuna, ptica i kitova, veličine od deset do nekoliko stotina metara.

Često su linije oblikovane nekoliko centimetara u dubinu tla. Zbog ogromne veličine vidljive su samo iz velike udaljenosti. Unesko ih je proglasio kulturnom baštinom 1994. Nalaze se između grada Naska i Palpe u *Panpas de Jumani*oko 400 kilometara južno od Lime. Učenjaci veruju da su linije nastale u vreme Naska kulture između 400 i 650 godine nove ere.

Otkriće i konstrukcija
----------------------

Nakon što su ljudi putovali avionom preko ove oblasti i primetili linije, antropolozi su počeli da ih proučavaju. Zajednički svih istraživača je bio da nisu mogli da objasne kako su linije napravljene.

Naučnici su formulisali teoriju po kojoj je Naska narod koristio proste alate i opremu za merenje da bi konstruisali linije. Studije su pronašle komade drveta na kraju nekih linija, što podržava ovu teoriju. Jedan takav komad poslat je na karbonsku analizu i osnovu za utvđivanja vremena kada je kompleks nastao. Istraživač Džo Nikel iz Univerziteta u Kentakiju reprodukovao je figure korišćenjem korišćenjem alata i tehnologije koja je bila dostupna narodu Naske. Nacionalna Geografija nazvala je ovaj rad "izuzetnim u tačnosti" kada ga je upoređivala sa originalnim linijama. Pažljivim planiranjem i sličnom tehnologijom, mala grupa ljudi je uspela da rekreira i veće linije od Naska linija bez posebne pomoći.

Eksterni linkovi
----------------

***Naskanske linije*** na Wikimedijinoj ostavi

* Photogrammetric Reconstruction of the Geoglyphs of Nasca and Palpa
* Die Linien von Nazca und Frau Maria Reiche Arhivirano 2010-06-01 na Wayback Machine-u
* NASA Earth Observatory page
* Google Maps
* Nazca prehistoric balloonArhivirano 2011-07-14 na Wayback Machine-u - Julian Nott and Jim Woodman's Nazca hot air balloon flight
* „The Nazca Lines Revisited: Creation of a Full-Sized Duplicate" - Joe Nickell's account of his reproduction

| * p
* r
* u
Svjetska baština u Peruu |
| --- |
|  | 
Historijski centar grada Arequipa  • Sveti grad Caral-Supe  • Arheološki lokalitet Chavín de Huántar  • Cusco  • Ruševine grada Chan Chana  • Nacionalni park Huascarán  • Historijski centar Lime  • Historijsko svetište Inka Machu Picchu  • Nacionalni park Manú  • Linije i geoglifi u Nazci i Pampas de Jumani  • Nacionalni park Río Abiseo
 | Peruanska zastava |
| **Peruanska nematerijalna svjetska baština**
Folklorna baština naroda Aymara  • Tekstilna umjetnost naroda Taquile  • Usmena baština i festivali naroda Zápara
 |

|  |  |
| --- | --- |
| Normativna kontrola Uredi na Wikidati | 
* LCCN: sh85090462
* NDL: 01172349

 |
**Državni udar u Turskoj 1993. godine** je izraz kojim se u dijelu turske javnosti opisuje niz naizgled nevezanih događaja koji su se zbili početkom 1993. godine, te za posljedicu imali propast pokušaja tadašnje turske vlade da se kurdsko-turski sukob riješi političkim putem, a što se pripisuje aktivnostima tzv. Duboke države koja se njima protivila. Do njih je došlo nakon što je predsjednik Turgut Ozal, uvjeren da se Kurdi nakon Prvog zaljevskog rata i uspostave *de facto* nezavisne kurdske države pod američkom zaštitom na sjeveru susjednog Iraka, više ne mogu poraziti vojnim i policijskim putem, predložio da se donesu reforme kojim bi Kurdi na istoku Turske dobili politička i druga prava. Prije nego što je njegov prijedlog formalno usvojen, 17. februara 1993. godine je general Eşref Bitlis, glavni zagovornik Ozalovog plana, smrtno stradao u avionskoj nesreći. Usprkos toga, 20. marta je Radnička partija Kurdistana proglasila jednostrano primirje. Međutim, 17. aprila je Ozal umro, prema službenoj verziji od srčanog udara, dok danas mnogi u Turskoj smatraju da je u pitanju bilo trovanje. Ubrzo nakon toga je primirje 24. maja prekinuto napadom pripadnika PKK na nenaoružane turske vojnike, prilikom čega je masakrirano 33 ljudi. Nakon toga su novi predsjednik Sulejman Demirel i premijerka Tansu Ciler usvojili tzv. Plan Zamak, kojim je intenzivirana vojna kampanja protiv PKK kao i policijska i obavještajna represija nad Kurdima, i time na dugo vrijeme obustavljeni svi pokušaji da se sukob riješi mirnim putem. 

Godine 2013. je za vrijeme tzv. Ergenekonskih suđenja je Levent Ersöz, bivši žandarmerijski general i šef obavještajne službe JITEM, optužen za ubistvo predsjednika Ozala, ali su optužbe na kraju odbačene.

| * p
* r
* u
Državni udar u Turskoj |
| --- |
| 
* 1960
* 1971
* 1980
* 1993
* 1997
* 2016

 |
**Brsečine** su naselje u Dubrovačko-neretvanskoj županiji u prigradskom dijelu grada Dubrovnika. Sastoji se od nekoliko manjih zaselaka: Brdari, Senj, Morter, Mihanovići, Podubrava, Kalac, Kula i Podkondžilo.

Zemljopisni položaj
-------------------

Brsečine se nalaze oko 20 km sjeverozapadno od Dubrovnika, uz Jadransku magistralu, između Trstenog i Slanog. Brsečine se veċim dijelom protežu iznad magistrale, a manjim ispod nje.

Nizbrdicom, ispod magistrale, vodi uska asfaltna cesta do uvale, sjeveroistočno od rta Osmoliš, u kojoj su vezovi za barke, šljunčana plaža, ljetnikovac Cvijete Zuzorić i mul okrenut prema otocima Šipanu i Lopudu. 

Brsečinska uvala je s morske strane lukobranom zaštićena od valova i utjecaja juga, a samo mjesto vapnenačkim grebenima Kondžilo od utjecaja bure. Iznad mjesta dominiraju i vrhovi Krst, Dujen, Žežnjice i Gradina.

Naziv
-----

Naziv mjesta se veže uz naziv uvale Brsečine iznad koje je mjesto izgrađeno.

Povijest
--------

Brsečine su u vrijeme Dubrovačke Republike bile omiljeno izletište i odmaralište dubrovačke vlastele pa se tako u u brsečinskoj uvali nalazi ljetnikovac Cvijete Zuzorić izgrađen u 16.stoljeću, a iznad uvale utvrđeni ljetnikovac obitelji Ohmučević-Bizzaro obitelji, s kapelom i perivojem, iz 17. stoljeća. 

Osim navedenih ljetnikovaca u Brsečinama su i crkva Sv. Đurđa, a pored nje i kapelica Sv. Stjepana. U selu postoje i crkve Sv. Spasa i Sv. Ane koja je ujedno i zaštitnica sela.

U Brsečinama je 1853. godine rođen Vid Vuletić Vukasović, dubrovački književnik, povjesničar i etnograf.

Gospodarstvo
------------

Stanovnici Brsečina se uglavnom bave turizmom, poljodjelstvom i ribarstvom.

Stanovništvo
------------

Brsečine uglavnom nastanjuju Hrvati katoličke vjeroispovjesti. Prema popisu stanovništva iz 2001. godine u mjestu živi 77 stanovnika a prema popisu iz 2011. godine u mjestu živi 96 stanovnika.

Poznati Brsečani
----------------

Niko Bulić - bivši direktor Hrvatske turističke zajednice(HTZ), bivši ministar turizma RH

Vid Vuletić-Vukasović - hrv. književnik i etnograf

***Kretanje broja stanovnika 1857.-2011.***

Vanjske poveznice
-----------------

Turistička zajednica grada Dubrovnika - Brsečine[*mrtav link*]

***Brsečine*** na Wikimedijinoj ostavi

Izvori
------

1. ↑  Naselja i stanovništvo Republike Hrvatske 1857.-2001. www.dzs.hr

| * p
* r
* u
Naselja u sastavu Grada Dubrovnika |
| --- |
| Bosanka • Brsečine • Čajkovica • Čajkovići • Donje Obuljeno • Dubravica • Dubrovnik • Gornje Obuljeno • Gromača • Kliševo • Knežica • Koločep • Komolac • Lopud • Lozica • Ljubač • Mokošica • Mravinjac • Mrčevo • Nova Mokošica • Orašac • Osojnik • Petrovo Selo • Pobrežje • Prijevor • Rožat • Suđurađ • Sustjepan • Šipanska Luka • Šumet • Trsteno • Zaton |  |
**Borislav Novaković** je srpski političar iz Novog Sada.

Lični podaci
------------

Borislav Novaković rođen je 21.oktobra 1964. godine u Novom Sadu. Osnovnu školu završio u Futogu, Gimnaziju u Bačkoj Palanci. Diplomirao je na Katedri za sociologiju Filozofskog fakulteta u Novom Sadu 1995. godine.Od 1996. do 1998. bio je asisent na Filozofskom fakultetu u Novom Sadu na Katedri za sociologiju.Radio je kao urednik Univerzitetske tribine „Pro et contra", u listovima „Gaudeamus" i „Index" i urednik edicija „Sociologija religije" i „Političke filozofije" u Književnoj zajednici Novog Sada. Oženjen je Svetlanom, sa kojom ima Aleksandra, Mihajla i Nikolu.

Političko delovanje
-------------------

Član je DS od 1990. Obavljao je funkcije portparola i potpredsednika Gradskog odbora DS Novog Sada, a u više mandata bio je član Glavnog odbora i potpredsednik Izvršnog odbora DS. Bio je predsednik Pokrajinskog odbora DS Vojvodine. Biran je za gradskog odbornika Novog Sada 1992, 1996. i 2000, a u septembru 1999. izabran je za potpredsednika Skupštine grada Novog Sada.Na izborima 2000. izabran je za predsednika Skupštine grada Novog Sada i za poslanika u pokrajinskoj i republičkoj Skupštini. Široj javnosti je ostao poznat zbog „Afere Solun", odnosno glasanja o Zakonu o radu 3.decembra 2001. u Narodnoj skupštini Republike Srbije kada je opozicija tvrdila da nije bio u sali i da je neko koristio njegovu poslaničku karticu, dok je bio na službenom putu u Solunu. Do danas nije obavljena zvanična istraga,a ni jedan strana nije pružila dokaze da je Novaković bio, odnosno da nije bio u sali. U oktobru 2004. nakon što je izgubio u trci za gradonačelnika Novog Sada za oko 500 glasova u odnosu na Maju Gojković iz Srpske radikalne stranke, prelazi na mesto potpredsednika Skupštine AP Vojvodine. Od 17. juna 2008 je direktor Javnog preduzeća Zavod za izgradnju grada - Novi Sad.
.

Vanjske veze
------------

* Borislav Novaković Arhivirano 2008-09-14 na Wayback Machine-u

|  |  |  |
| --- | --- | --- |
| Prethodi: **Stevan Vrbaški**  |  **Gradonačelnik Novog Sada** 2000 - 2004 | Slijedi: **Maja Gojković**  |

| * p
* r
* u
Gradonačelnici Novog Sada |
| --- |
| Hajl · Marinković · Tir · Racković · Ridi · Racković · Ridi · Kasonyi · Szopron · Bugarski · Szopron · Štrvecki · Odi · Janković · Konstantinović · Lang · Kerber · Lang · Kamber · Zako · Jovanović · Molinari · Šimić · Jovanović · Jovišić · Polzović · Miletić · Mačvanski · Stojanović · Miletić · Stojanović · Branovački · Mačvanski · Radanović · Popović · Szalai · Demetrović · Profum · Živojinović · Adamović · Slepčević · Stefanović · Lakić · Borota · Ilić · Milosavljević · Petrović · Nagy · Popović · Ibročkić · Radujkov · Jovanović · Gonja · Melkus · Vrbaški · Ilijević · Čanak · Dejanović · Dejanović · Mutin · Horvat) · Petrov · Divjaković · Mirčić · Đurđević · Bajić · Svilar · Vrbaški · Novaković · Gojković · Pavličić | Flag of Novi Sad |
Za lyonskog biskupa i mučenika, v. Sveti Potin.
**Potin** (latinski: , početak 1. vijeka pne. - 48/47. pne.) bio je eunuh na egipatskom dvoru, poznat kao regent kralja Ptolemeja XIII. Na vlast je došao godine 51. pne. nakon smrti Ptolemej XII Auleta, koji je oporukom vlast ostavio svom malodobnom sinu i njegovoj sestri Kleopatri. Potinova je vladavina koincidirala sa građanskim ratom u Rimskoj Republici, koja je prema oporuci trebala garantirati mir u egipatskoj državi. Potin je te okolnosti iskoristio kako bi Ptolemeja okrenuo protiv svoje sestre Kleopatre i nagovorio da sam preuzme vlast; taj pokušaj je, međutim, izazvao građanski rat u Egiptu. Kada je 48. pne. nakon poraza kod Farsala rimski vosjkovođa Pompej došao u Egipat potražiti utočište, Potin ga je dao mučki ubiti, nastojeći na taj način steći naklonost pobjedničkog Julija Cezara. Kada je nedugo potom Cezar došao u Egipat, bio je zgađen tim postupkom te Kleopatri nije bilo teško da rimskog državnika stavi na svoju stranu. Potin, a preko njega i Ptolomej, su prisiljeni sklopiti mir sa Kleopatrom. Potin je, međutim, nastavio spletkariti te zajedno sa egipatskim vojskovođom Ahilom organizirao ustanak protiv Rimljana. Potinov plan je otkriven te je pogubljen, ali njegova smrt nije spriječila ustanak kasnije poznat kao aleksandrijski rat.

Literatura
----------

* Julian Morgan, *Cleopatra: Ruling in the Shadow of Rome*, The Rosen Publishing Group 2003, ISBN 0-8239-3591-4, pp. 26–32
* Prudence J. Jones, *Cleopatra: The Last Pharaoh*, Haus Publishing 2006, ISBN 1-904950-25-6
* Lucanus, *The Pharsalia of Lucan*, Translated by Henry Thomas Riley, H. G. Bohn 1853
* Julius Caesar, *The Civil War*, Translated by Jane F. Gardner, Penguin Classics 1976, pp. 161ff.

  


|  |  |  |
| --- | --- | --- |
| Ankh | Značajni stari Egipćani | Ankh |
| **Vladari starog carstva**: Narmer | Menes | Džoser | Sneferu | Khufu | Khafra | Menkaura | Pepi II |
| **Vladari srednjeg carstva**: Mentuhotep II | Mentuhotep IV | Senusret III | Amenemhat III | Sobekneferu |
| **Vladari novog carstva**: Hatšepsuta | Tutmos III | Amenhotep III | Akhenaton | Tutankamon | Ramzes I | Ramzes II |
| **Ostali vladari**: Psametikus I | Šošenk I | Piankhi (Pije) | Taharka | Ptolemi I | Kleopatra VII |
| **Supruzi i supruge vladara**: Tetišeri | Ahmos-Nefertari | Ahmos | Tije | Nefertiti | Ankesenpaten | Nefertari | Marko Antonije |
| **Dvorski zvaničnici**: Imhotep | Veni | Ahmos, sin Ebane | Ineni | Senemut | Ija | Maja | Juni | Maneto | Potinus |
Neit sa svojim simbolima
**Neit** (zvana i **Nit**, **Net** ili **Neith**) je u Egiptu bila vrlo staro božanstvo. Nadimci su joj "Majka Bogova", "Gospodarica Luka, Vladarica Strijele". Bila je zaštitnica grada Zau, božica ratovanja i lova. Neit odgovara božici Ta-Nit, štovanoj u sjevernoj Africi.

Karakteristike
--------------

Neit je personifikacija prvotnih voda, dakle povezana je s Nunom, prvim oceanom koji je imao svoju suputnicu Naunet. Zato je Neit bila velika majka bogova, stvoriteljica iz mora. Štitila je brak i žene. Također, štitila je i mrtve, a pomagale su joj tri božice, Izida, Neftis i Selkis. Četiri Horusova sina su također bili pomagači, posebno Duamutef. U kasnijim vremenima je postala majka zmije Apopa, koja je stvorena iz Neitine sline. Kao božica vode, postala je Sobekova majka, iako postoji mit da je Sobek prerušeni Geb. Također, žena je boga-ovna Hnuma. Herodot je smatrao da je Neitin pandan Atena. Atena je u grčkoj mitologiji božica rata i mudrosti. Jedan stih slavi Neit: "Ja sam sve što je bilo, što jest i što će biti." Kao i druge egipatske božice, prikazuje se u liku žene sa simbolom na glavi.

Vanjske veze
------------

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Neit** |

| * p
* r
* u
Egipatska mitologija |
| --- |
| Eneada Heliopolisa | Atum • Šu • Tefnut • Geb • Nut • Oziris • Izida • Set • Neftis |
| Ostala veća božanstva | Amon • Anubis • Apop • Apis • Aton • Bat • Bast • Thoth • Hator • Horus • Khepri • Khonsu • Ma'at • Min • Neit • Ptah • Ra • Sekhmet • Set • Sobek • Uapuat • Heryshaf |
| Ogdoada Hermopolisa | Amon • Amaunet • Huh i Hauhet • Kuk i Kauket • Nun |
| Ratna božanstva | Anhur • Bast • Maahes • Pakhet • Sekhmet |
| Deificirani koncepti | Khonsu • Hapy • Ma'at • Min • Renenutet • Šai • Hu • Saa |
| Ostala božanstva | Bes • Hnum • Seker • Sešat • Tawaret |
**Branko Radović** "Otac splitske muške košarke" (Dubrovnik, 5. prosinca 1933. - Split, 18. studenog 1993.), hrvatski košarkaš i košarkaški trener, osnivač moderne splitske košarke. 

Rođen je u Dubrovniku 1933. djetinjstvo je proveo u Splitu.

Igračka karijera
----------------

Studirao je i igrao košarku u Beogradu i Zagrebu. Klubovi su mu bili Crvena Zvezda, Partizan i KK Industromontaža. Igrao je i za reprezentaciju Jugoslavije, te je 1959. godine bio najbolji strijelac prvenstva ispred legendarnog Koraća, sa 30.5 koševa po utakmici.

Dugo je vodio na listi strijelaca s najvećim brojem koševa na jednoj utakmici (64), dok ga nije prestigao Dražen Petrović, s time da je Radović svoj rekord postigao u polufinalnoj utakmici prvenstva Jugoslavije! 

Početkom šezdesetih godina vraća se u Split kao igrač, reprezentativac i trener. Postavlja temelje tadašnje *Jugoplastike*, počevši od treće, zatim druge i na kraju prve jugoslavenske lige. 

Jedno vrijeme je bio usporedno igračem i trenerom. 1963. godine na odlučujućoj utakmici vodi svoju momčad do pobjede protiv beogradske Slobode. Ušao je u igru u posljednje četiri minute i postigao gotovo nevjerojatnih 16 koševa i tako uveo KK Split u Prvu Jugoslavensku Ligu. 1964. godine, koncem "Splitove" prve prvoligaške sezone, ostavio se aktivnog igranja, posvetivši se isključivo trenerskom poslu.

Trenerska karijera
------------------

Od 1964. je bio isključivo trenerom u "Splitu". Za nekoliko godina postaje prvak Jugoslavije, te kao naš predstavnik u Kupu prvaka dolazi do legendarnog prvog finala za Jugoplastiku protiv *Ignisa* (*Varese*), te gubi pola koša razlike. Ostao je zapisan u analima jugoslovenske i hrvatske košarke kao jedan od najtrofejnijih igrača i trenera.

Zbog zdravstvenih razloga, 1972. se ostavio trenerskog mjesta.

Reprezentativna karijera
------------------------

Za jugoslavensku reprezentaciju je odigrao 32 utakmice, postigavši 224 koša. Sudjelovao je na EP-ima 1957. i 1959..

Umro je u Splitu u 60. godini života nakon duge i teške bolesti, dana 18. studenog 1993. godine.

Zanimljivosti
-------------

Bio je prvi igrač u bivšoj državi koji je postizao koševe i zakucavanjem.
**Nekauba** ili **Nechepsos** je bio staroegipatski velmoža sa sjedištem u Saisu o čijoj se vladavini ne zna ništa, osim podataka koji je naveo Manetho. Prema tim podacima, Nekauba je bio nasljednik lokalnog vladara/kralja Tefnakhta II i vladao šest godina - u periodu od 678. do 672. pne. Njega je naslijedio Neho I, daleko poznatiji vladar koji se smatra osnivačem XXVI dinastije.

Dio egiptologa vjeruje kako je lik Nekaube izmišljen kako bi legitimirao XXVI dinastiju. Drugi dio smatra kako je ipak riječ o historijskoj ličnosti, odnosno kako je Nekauba bio Tefnakhtov sin, odnosno Nehov brat.

Eksterne reference
------------------

* Olivier Perdu, "De Stéphinatès à Néchao ou les débuts de la XXVIe dynastie," Compte-rendus de l'Académie des Inscriptions et Belles-Lettres(CRAIBL) 2002, pp.1215-1244
* Karl-Heinz Priese, "Der Beginn der Kuschitischen Herrschaft in Ägypten," ZÄS 98(1970), pp.16-32


|  |  |  |
| --- | --- | --- |
| Prethodi:**Tefnakht II?** | **Faraon Egipta**678 – 672. pne.  XXVI dinastija | Slijedi:**Neho I** |
**Bitka kod Pistorije** se odigrala godine 62. pne. između rimske vojske pod legatom Markom Petrejem s jedne te pobunjenika na čelu s Katilinom s druge strane. Završila je Petrejevom pobjedom, te Katilininom pogibijom s kojom je okončana njegova zavjera protiv rimske države.

Katilinininu vojsku je nekoliko mjeseci ranije u Etrurija|Etruriji u tajnosti podigao nekadašnji Sulin centurion Gaj Manlije. Katilinin je plan bio da zajedno sa svojim pristašama likvidira vodeće rimske političare, a potom s tom vojskom maršira na Rim i preuzme vlast. Međutim, u novembru 63. pne. zavjera je raskrinkana u Senatu. Katilina je tada izjavio da dobrovoljno odlazi u egzil u Masiliju, a zapravo se priključio vojsci koja je, prema nekim navodima, imala oko 10.000 ljudi. Početkom decembra 63. pne. njegovi vodeći suučesnici u Rimu su pohapšeni i pogubljeni, a što je dovelo do demoralizacije i osipanja Katilinine vojske. S njom se Katilina pokušao probiti u Galiju, ali mu je konzul Kvint Metel Celer s nadmoćnim snagam blokirao put. Stoga se okrenuo protiv Antonija Hibride čija je vojska bila slabija od Celerove, a Hibrida ranije pokazivao simpatije za njegovu zavjeru. Na dan bitke je Hibridu pogodio giht te je komandu predao Petreju. Katilina je odmah shvatio da će izgubiti, ali se borio hrabro u prvim redovima do posljednjeg trenutka.
**Nyírbátor** čita se *Njirbator* je grad na sjeveroistoku Mađarske od 12,259 stanovnika, koji administrativno podpada pod Županiju Szabolcs-Szatmár-Bereg.

Geografske karakteristike
-------------------------

Nyírbátor leži pored rumunjske granice, udaljen 35 km jugoistočno od županijskog centra Nyíregyháze.

Historija
---------

Nyírbátor je prvi put dokumentiran 1279. Godinu dana kasnije kralj Ladislav IV. dodjelio mu je status 
trgovišta.
U to vrijeme bio je feud porodice Gutkeled, koja se ubraja u predke pororice Báthory.
U razdoblju koje je uslijedilo, od 15. do 17. vijeka, Nyírbátor je postao sjedište porodice obitelj Báthory, čiji je član István Báthory krajem 15. vijeka podigao dvije crkve u gotičkom stilu. 
U tom razdoblju Nyirbator je bio most prema Transilvaniji, Karpatima i Poljskoj, i postao regionalni ekonomski centar.

Administrativnom reorganizacijom provedenom 1872. Nyírbátor je izgubio status grada, koji je povratio tek 1973].

Pobratimski gradovi
-------------------

* Rumunjska, Şimleu Silvaniei
* Rumunjska, Carei
* Ukrajina, Vinogradiv
* Poljska, Rawa Mazowiecka
* Bjelorusija, Grodno

Izvori
------

1. 1 2 3 4  „Hungary: Szabolcs-Szatmár-Bereg" (engleski). City population. Pristupljeno 8. 06. 2016.

Vanjske veze
------------

***Nyírbátor*** na Wikimedijinoj ostavi

* *Službene stranice Nyírbátora* Arhivirano 2009-07-02 na Wayback Machine-u (`hu`)

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Morske krave** ili **sirene** (lat. *Sirenia*) red su morskih sisavaca biljoždera koji spadaju u grupu viših sisavaca čije je porijeklo u Africi, tzv. Afrotheria. Najbliži srodnici su im pećinari i slonovi. Danas još postoje dvije porodice **dugonzi** ili moronji (1 vrsta) i **lamantini** ili manatii (3 vrste).

Osobitosti
----------

Pored kitova i perajara, morske krave su treći veći takson sisavaca koji trajno žive u vodi (morski sisavci). Za razliku od tuljana, zbog izraženo zakržljalih udova, morske krave, odnosno sirene, ne mogu napustiti vodu. Ali ne može ih se uporediti niti sa kitovima, jer se sirene neprekidno zadržavaju u blizini obale ili u slatkoj vodi. Uglavnom žive u vrlo plitkim vodama. 

Morske krave imaju vrlo masivno tijelo cilindričnog oblika. Prednje noge su im se preoblikovale u peraje, a zadnje su se sasvim povukle tako, da se njihovi ostatci više ne nalaze niti na kosturu. Nema leđnu peraju kao neki kitovi, a rep se preoblikovao u vodoravnu peraju. Koža im je vrlo debela i naborana, a nemaju niti ostatke krzna.

Njuška im je nešto odvojenija od glave i tupa. Okružena je tvrdim čekinjama, a nosnice su smještene na gornjem dijelu njuške. U uporedbi s tijelom, glava je relativno velika, dok se mozak u odnosu na veličinu tijela ubraja među najmanje koji se mogu naći kod sisavaca. 

Kod pojedinih vrsta sirena su zubi vrlo različiti. Često nemaju sjekutiće, a očnjake više nema niti jedna recentna vrsta. Prednji dio nepca je obložen rožnatim pločicama koje vjerojatno pomažu pri hranjenju. I kratki jezik im je rožnat.

Način života
------------

Morske krave žive samotnjački, ili, eventualno, u malim grupama. Kreću se polako. Hrana im je isključivo biljnog porijekla, vodene trave ili alge. Životni vijek im je preko 30 godina, čak do 60.

Evolucija
---------

Morske krave, desmostyli, pećinari, Arsinoiterijum i slonovi imaju zajedničke kopnene pretke u ranom eocenu.

Vanjske veze
------------

 
Wikivrste imaju podatke o:
***Sirenia***

* što su morske krave? Arhivirano 2012-07-20 na Wayback Machine-u
* Morske krave na Encylopedia Britannica
| Niuserre Ini na hijeroglifima |
| --- |
| *serekh* ili Horusovo ime |
|  |  |
| *praenomen* ili ime na prijestolju |
|  |  |
| *nomen* ili ime pri rođenju |
|  |  |

**Nyuserre Ini**, koji se također ispisuje kao **Neuserre Izi** ili **Niuserre Izi** (na grčkom poznat kao **Rathoris**), bio je faraon Egipta za vrijeme Pete dinastije, koji je vladao oko 2416. pne. - 2392. pne.. Njegovo kraljevsko ime Niuserre znači "Posjednuti moći Rea." Bio je najmlađi sin faraona Neferirkare Kakaija i kraljice Khentkaus II, te brata kratkotrajno vladajućeg Neferefrea. U Manethonovom Epitomu se govori da je vladao 44 godine ali se u ovaj podatak sumnja. Podaci iz Torinskog popisa kraljeva vezani uz njegovu vladavinu su teško oštećeni te daju brojku koja se može čitati i kao 11-14 godina i kao 21-24 godina. Međutim, referenca na Sed gozbu u njegovom sunčevog hramu kod Abu Guraba može ukazivati na Nysurreovu vladavinu od 30 godina. 

Nyuserreova grobnica je piramida kod Abusira locirana između piramida Sahurea i Neferirkare Kakaija. Na početku je imala 50m visina, s osnovom od 79 kvadratna metra i nagibom od 52 stupnja. Njegova kraljica Reput-Nebu je također sahranjena u blizini. Kod Abu Guraba je sagradio veličanstveni hram solarnog kulta, zvan Radost Rea. Vojni pohodi na Libiju i Aziju se također spominju u dokumentima ovog perioda, ali ne postoje drugi dokazi o vojnim aktivnostima ovog vladara.

Eksterni linkovi
----------------

***Nyuserre Ini*** na Wikimedijinoj ostavi

* Egyptian Kings
* Niuserre


|  |  |  |
| --- | --- | --- |
| Prethodi:**Neferefre** | **Faraon Egipta***Peta dinastija* | Slijedi:**Menkauhor Kaiu** |
**Namještanje utakmica** ili **namještanje mečeva** (engleski: ) je izraz koji u sportu označava aktivnosti izvan sportskog terena kojima je svrha da određeni sportski događaj (utrka, utakmica ili sportsko natjecanje) uz prethodni dogovor igrača, trenera ili sudaca ima točno određeni djelomični ili potpuni rezultat. Pod time se u pravilu podrazumijevaju aktivnosti koje su protivne moralu i pozitivnim zakonskim propisima. Motivi za namještanje mečeva mogu biti različiti - od taktičkih, kada sudionici turnirskog natjecanja "puštaju" meč kako bi u drugoj fazi ili play offu dobili ždrijebom određenog slabijeg protivnika, pa do financijskih, koji se najčešće vezuju uz sportsko klađenje, bilo od strane samih igrača, bilo od strane profesionalnih kriminalaca koji podmićuju suce. 

Postoje razne metode namještanja sportskih rezultata. Tako neki sportski tim može namjerno "pustiti" neki meč jednostavno tako što angažira slabije umjesto svojih najboljih i redovnih igrača; takvu vrstu namještanja, pogotovo kada nema neposredne financijske motive, je u pravilu najteže dokazati. Mnogo su poznatiji slučajevi kada ishod utakmica određuje aktivnost igrača (koji namjerno igraju slabo) i podmićenih sudaca koji sude u korist jednog igrača ili tima. Najekstremnija vrsta namještanja utakmica jest oni u kojima sudjeluju međusobni suparnici, koji su unaprijed dogovorili rezultat, pa se utakmica pretvara u farsu, te se za nju koristi izraz **dogovoreni meč** ili **dogovorena utakmica**. 

Prilikom namještanja se može dogovorati kako krajnji ishod sportskog natjecanja (pobjednik sezone ili prvenstva), ishod pojedine utakmice ili meča, broj postignutih golova/bodova ili razlika u golovima/bodovima (čemu je dosta pridonijela praksa hendikepa u sportskom klađenju). 

Namještanje sportskih natjecanja, pogotovo u modernom svijetu, kojim dominira profesionalni sport, predstavlja jedan od najvećih problema i izvor brojnih skandala.

Povezano
--------

* Doping
* Skandal Black Sox